cyanic-selkie/wikianc huggingface dataset:
ముక్తాపురం (మెళియాపుట్టి)
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ముక్తపురంలో భూ వినియోగం కింది విధంగా ఉంది:
నీటిపారుదల సౌకర్యాలు
ముక్తపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
జావెలిన్ త్రో
thumb|250px|జావెలిన్ త్రో thumb|250px|జావెలిన్ ను విసురుతున్న క్రీడాకారుడు. జావెలిన్ త్రో అనేది ఒక విధమైన క్రీడ. ఈ క్రీడలో జావెలిన్ అనే ఒక ఈటె లేదా బల్లెము వంటి పొడుగైన వస్తువును దూరంగా విసరడం. ఎవరు ఎక్కువ దూరం విసిరితే వారు గెలిచినట్లుగా భావిస్తారు. ఈ జావెలిన్ లోహాలతో గాని, ఫైబర్ గ్లాస్ తో గాని లేదా కార్బన్ తో గాని తయారుచేస్తారు.
చాలా దేశలలో ప్రస్తుతం ఒక క్రీడగా మాత్రమే ప్రాచుర్యంలో ఉన్న జావెలిన్ త్రో ప్రాచీన కాలం నుండి వేట, యుద్ధాలలో ఉపయోగంలో ఉన్నాయి.
జావెలిన్ ను శంకరనారాయణ తెలుగు-ఇంగ్లీషు నిఘంటువు ప్రకారం తెలుగులో బల్లెకోల అంటారు.
ఒలింపిక్ క్రీడలలో జావెలిన్
జావెలిన్ త్రో క్రీడను వేసవి ఒలింపిక్ క్రీడలులో 1906 నుండి ప్రవేశపెట్టినారు.
జావెలిన్ త్రో యూరపులోని స్కాండినేవియా దేశాలైన నార్వే, స్వీడన్, ఫిన్లాండ్ లలో ప్రాచీనకాలం నుండి సాంప్రదాయంగా నిలిచింది. ఇప్పటి వరకు ప్రదానంచేసిన 66 ఒలింపిక్ పతకాలలో 30 పతకాలు ఈ దేసస్థులే కైవసం చేసుకున్నారు. ఫిన్లాండ్ రెండు సార్లు, 1920, 1932 ఒలింపిక్ క్రీడలలో అన్ని పతకాలు గెలుచుకొని రికార్డు సాధించింది.
బయటి లింకులు
వర్గం:క్రీడలు
ఆర్.వేదవల్లి
ఆర్.వేదవల్లి (జననం 1935) ఒక కర్ణాటక గాత్ర సంగీత విదుషీమణి.
ప్రారంభ జీవితం
ఈమె 1935 నవంబర్ 9వ్ తేదీన రామస్వామి అయ్యంగార్, పద్మాసని అమ్మాళ్ దంపతులకు తమిళనాడు, తిరువారూర్జిల్లా, "దక్షిణ ద్వారక"గా పిలువబడే మన్నార్‌గుడి అనే పుణ్యక్షేత్రంలో జన్మించింది.
వృత్తి
ఈమె 5సంవత్సరాల చిన్నవయసులోనే ఈమె ప్రతిభను గుర్తించిన మదురై శ్రీరంగం అయ్యంగార్ ఈమెకు సంగీత పాఠాలు నేర్పించసాగాడు. కొంతకాలానికి ఈమె కుటుంబం మద్రాసుకు తరలి వచ్చింది. అక్కడ ఈమె ముదికొండన్ వెంకట్రామ అయ్యర్ వద్ద శిక్షణను తీసుకుంది.
ఈమెకు టి.ముక్త వద్ద పదములు, జావళీలలో ప్రత్యేక శిక్షణ తీసుకోవడానికి, ముదికొండన్ వెంకట్రామ అయ్యర్ వద్ద పల్లవులలో ప్రత్యేకత సాధించడానికి కేంద్ర ప్రభుత్వం నుండి ఉపకార వేతనం లభించింది. ఈమె పిన్నవయసు నుండే కచేరీలు చేసినప్పటికీ, అరియకుడి రామానుజ అయ్యంగార్ సూచన మేరకు తన 18వ యేట నుండి సంగీతాన్ని తన వృత్తిగా స్వీకరించింది. ఈమె భారతదేశంలో అన్ని ప్రాంతాలతో బాటుగా, ఉత్తర అమెరికా, అగ్నేయ ఆసియా, గల్ఫ్ దేశాలను సందర్శించి అక్కడ తన సంగీత ప్రదర్శనలను, ఉపన్యాసాలను ఇచ్చింది.
ఈమె సోదాహరణ ప్రసంగాలనన్నింటినీ "సంప్రదాయ సంగీతం" అనే పేరుతో గ్రంథరూపంలో ప్రకటించింది.
అవార్డులు, గుర్తింపులు
ఈమె పిన్నవయసు నుండే అనేక బహుమతులు, అవార్డులు గెలుచుకుంది. ఆల్ ఇండియా రేడియో కర్ణాటక సంగీత పోటీలలో ప్రథమ బహుమతిని గెలుచుకుని భారత రాష్ట్రపతి చేతులమీదుగా బహుమతిని అందుకుంది. 1995లో కేంద్ర సంగీత నాటక అకాడమీ నుండి కర్ణాటక సంగీతం గాత్రం విభాగంలో అవార్డును గెలుచుకుంది. 2000లో మద్రాసు సంగీత అకాడమీ, చెన్నై వారి నుండి సంగీత కళానిధి పురస్కారాన్ని అందుకుంది. ఈమె 1995లో ది ఇండియన్ ఫైన్ ఆర్ట్స్ సొసైటీ, చెన్నై వారి నుండి సంగీత కళాశిఖామణి అనే బిరుదును కూడా పొందింది.
శిష్యులు
ఈమె శిష్యులు ఎందరో ప్రస్తుతం సంగీత విద్వాంసులుగా, పరిశోధకులుగా, అధ్యాపకులుగా, రచయితలుగా రాణిస్తున్నారు. సుమిత్రా వాసుదేవ్, శుశ్రుతి సంతానం మొదలైన వారు ఈమె శిష్యులు.
బయటి లింకులు
వర్గం:తమిళనాడు గాయకులు వర్గం:కర్ణాటక సంగీత విద్వాంసులు వర్గం:సంగీత గురువులు వర్గం:సంగీత కళానిధి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:1935 జననాలు వర్గం:జీవిస్తున్న ప్రజలు వర్గం:శాస్త్రీయ సంగీతకారులు వర్గం:మహిళా గాయకులు
ప్రియవ్రతుడు
thumb|ప్రియవ్రతుడు ప్రియవ్రతుడు, స్వాయంభువ కుమారుడు.ఇతని సోదరుడు ఉత్తానపాదుడు. ప్రియవ్రతుడు చిన్నతనం నుండే నుండి భక్తి భావాలతో పెరిగి, వైరాగ్య సంపత్తిని పొందాడు. ఇతని గురువు నారద మహర్షి.ప్రియవ్రతుడుని, నారద మహర్షి గంధమాదన పర్వతం దగ్గర ఒక గుహలో కూర్చోబెట్టి జ్ఞానబోధ చేసాడు.ఒకరోజున స్వాయంభువు పెద్దకుమారుడు అగుటవలన ప్రియవ్రతుడు దగ్గరికి వెళ్లి నీకు పట్టాభిషేకం చేద్దామనుకుంటున్నాను. నీ తోడబుట్టిన ఉత్తానపాడుడికి ఇద్దరికీ సమానంగా రాజ్యం ఇవ్వాలనుకుంటున్నాను. నేను ఇంకా ఈ రాజభోగాలందు విరక్తి చెంది ఉన్నాను. తపస్సుకు వెళతాను. అందుకని నీవు వచ్చి రాజ్యమును స్వీకరించి,రాజ్యపాలన చేపట్టి నామీద ఉన్న భారాన్ని తొలగించమని అడుగుతాడు. నారద మహర్షి దగ్గర  జ్ఞానం, భక్తిని పొందిన చిన్నతనం నుండి వైరాగ్యంతో ఉన్న ప్రియవ్రతుడు తండ్రి రాజ్యాన్ని స్వీకరించమంటే స్వీకరించడు.
రాజ్యపాలన నిరాకరించుట
ప్రియవ్రతుడు నాకు ఈ ప్రకృతి సంబంధం, దీని బంధనం గురించినాకు బాగా తెలుసు. ఈ శరీరంలోకి  జీవం ప్రవేశించింది బంధనాలు పెంచుకుని, అవిద్యయందు, కామ క్రోధములందు, అరిషడ్వర్గములందు కూరుకుపోవడానికి ఎంతమాత్రం కాదు. పైగా ఒకసారి నేను రాజ్యం ఏలడం మొదలుపెట్టి అంతఃపురంలో జీవనం చేయడం ప్రారంభిస్తే, నా అంతట నేను నాకు తెలియకుండానే గోతిలో పడిపోతాన కనుక, నాకు రాజ్యం అక్కరలేదు, నేను ఇలాగే ఉండి ఈశ్వరుడిని చేరుకుంటానని, భగవంతుడి గురించి తపిస్తానని, తండ్రి స్వాయంభువుతో చెపుతాడు.ఈ మాటలు చతుర్ముఖ బ్రహ్మ గ్రహించి వెంటనే గబగబా కదిలి వీరిద్దరి దగ్గరకు చేరుకుంటాడు.
చతుర్ముఖ బ్రహ్మ ఉపదేశం
పురాణం ప్రకారం చతుర్ముఖ బ్రహ్మ ప్రజోత్పత్తిని చేసి,రాజ్యపరిపాలన చేసి ధర్మాన్ని నిర్వహించమని స్వాయంభువు మనువును బ్రహ్మ సృష్టించాడు.ఇపుడు ఈ ప్రియవ్రతుడు ఈశ్వరాభిముఖుడై వెళ్ళిపోతానంటున్నాడు. అదే జరిగితే లోకంలో కట్టుబాటు పోతుందని బ్రహ్మ గ్రహించాడు.దాని వలన  గృహస్థాశ్రమం నందు ప్రవేశించడమనేది అత్యంత ప్రమాదకరమైన చర్య కాబట్టి దానియందు ప్రవేశించరాదనే అని ప్రజలు భావిస్తారు. అపుడు వైదిక సంప్రదాయంలో వివాహం అనేది పవిత్ర చర్యగా భావించబడదు. ఇక వంశోత్పత్తి ఉండదని ఇవన్నీ ఆలోచించి బ్రహ్మ వారిదగ్గరికి వెళ్లాడు.
బ్రహ్మదేవుడు ఇంకా గృహస్థాశ్రమ విశిష్టతను, దాని అవసరాలను, మేలును వివరించి వివాహం చేసుకొని, గృహస్థాశ్రమంలో నుండి అంతశ్శుత్రువులను గెలిచి, ధర్మపధాన రాజ్యపాలన చేసి, చివరకు ఆత్మనిష్ఠలో నుంచి మోక్షంను పొందవచ్చునని బోధిస్తాడు
బ్రహ్మ ఉపదేశం పాటించుట
ఎట్టకేలకు చివరకు ప్రియవ్రతుడు బ్రహ్మ ఉపదేశం అంగీకరిస్తాడు. స్వాయంభువమనువు అఖిలభూమండలానికి ప్రియవ్రతుని రాజుగా అభిషేకించి, తాను విరక్తుడై పరమార్ధసాధనపొందుతాడు. ప్రియవ్రతుడు బ్రహ్మ ఉపదేశమున రాజ్యభారం వహించి, మనస్సు నిత్యం భగవంతునిపై నుంచుచూ, ఆదర్శప్రాయంగా రాజ్యపాలన చేస్తాడు.
వివాహం, సంతానం
బ్రహ్మ మాటలు విని విశ్వకర్మ ప్రజాపతి కుమార్తెయగు బర్హిష్మతిని వివాహం చేసుకుంటాడు. బర్హిష్మతిని వివాహమాడి పదిమంది కుమారులను ఒక కుమార్తెను, మరియొక భార్యకు ఉత్తముడు, తామసుడు, రైవతుడు అను ముగ్గురు కుమారులకు జన్మిస్తారు.
సప్తసముద్రాలు, సప్తద్వీపాలు సృష్టింపు
ప్రియవ్రతుడు తన పాలనలో ఉత్తమరధం నారోహించి సూర్యుని వెంట ఏడు మారులు తిరుగగా, సప్తసముద్రాలు ఏర్పడ్డాయి. ఆ సముద్రాల మధ్యలో జంబూ, పక్ష, కుశ, క్రౌంచ, శాఖ, శాల్మల పుష్కరం అనే సప్తద్వీపములు ఏర్పడ్డాయి. అరిషడ్వర్గంలను జయించి భగవంతుని మనస్సుతో నిండుకొని ఉత్తమపురుషుడైన ప్రియవ్రతుడు ఇంతటి గొప్ప ప్రభావంలుండుటచేత, ఇట్టి మహత్తర కార్యములను సాధించి అనేక వేల సంవత్సరాలు రాజ్య పాలనచేసి కుమారుడైన ఆగ్నీధ్రునకు పట్టాభిషేకం చేసి సర్వసంగ పరిత్యాగియై కృతార్థుడయ్యాడు.
వెలుపలి లంకెలు
వర్గం:పురాణ పాత్రలు
సుశ్రుతుడు
thumb|right|250px| సుశ్రుతుడు, సుశ్రుతుడు (ఆంగ్లం :Sushruta) ఆయుర్వేదానికి చెందిన శస్త్ర చికిత్సకుడడు. ఇతను క్రీ.పూ. 6వ శతాబ్దానికి చెందినవాడు. వారణాసిలో జన్మించాడు. ఇతని ప్రసిద్ధ గ్రంథం సుశ్రుతుడు సంహిత వైదిక సంస్కృతంలో వ్రాయబడింది. ఈ సుశ్రుత సంహిత లో వ్యాధులు వాటి నివారణోపాయాలు విపులంగా వ్రాయబడినవి. ఆయుర్వేద వైద్య విజ్ఞానానికి సుశ్రుతుడు గుండెకాయవంటివాడు. ప్రపంచంలోని యితర దేశాలు కళ్ళుతెరవక ముందే భారతదేశంలో శస్త్రచికిత్సను విజయవంతంగా నిర్వహించి ఎందరి ప్రాణాలనో కాపాడిన అపర ధన్వంతరి సుశ్రుతుడు.
చరిత్ర
కీ.పూ.600 ప్రాంతాలకు చెందినవాడుగా చరిత్రకారులు సుశ్రుతుణ్ణీ భావిస్తున్నప్పటికీ, మన భారతీయ పురాణేతిహాసాల ప్రకారం సుశ్రుతుడు 5 వేల ఏళ్ళ కంటే పూర్వంవాడే! ఉత్తర భారత దేశాంలోని గంగానదీ తీరాన వెలసిన వారణాసి పట్టణం సుశ్రుతుడి నివాస స్థానం. సుశ్రుతుడు విశ్వామిత్ర మహర్షి కుమారుడు, కాశీరాజైన ధన్వంతరి శిష్యుడు. సుశ్రుతుడి జీవితకాలం గూర్చి భిన్న భిన్న అంచనాలు ఉన్నాయి. ప్రసిద్ధ భారత చరిత్ర పరిశోధకుడు జాన్ విల్సన్ సుశ్రుతుడు క్రీ.పూ 9-10 శతాబ్దాల నడుమ జీవించి ఉండవచ్చని అంచనా వేశాడు. వారణాసిలో ధన్వంతరి మహర్షి వద్ద వైద్యశాస్త్రం అభ్యసించినట్టు చరిత్రకారులు పేర్కొన్నారు.
ఆయుర్వేద వైద్య సేవలు
వైద్య శాస్త్రంలోని ఆనాటి విభాగాలన్నిటిలో ప్రావీణ్యత సాధించడమే కాక ఒక గొప్ప శస్త్ర చికిత్సకునిగా ఘనకీర్తిని ఆర్జించాడు. సుఖప్రసవం కోసం కొన్ని క్లిష్ట పరిస్థితులలో సిజేరియన్ ఆపరేషన్ లను కూడా ఆవిష్క తొలగించడంలో నైపుణ్యం సాధించారు. విరిగిన ఎముకలు అతికించడంలో, కంటి శుక్లాలను రూపుమాపడంలో విశేష కృషి చేశారు.
తెగిన శరీర భాగాలను అతికించటం, శరిరంలో పేరుకున్న లేదా చొరబడిన విదేశీ పదార్థాలు (ఫారిన్ ఆంటీబాడీస్) ను కనుగొని తొలగించటం, పుచ్చిన, దెబ్బతిన్న దంతాలను తొలగించడం, వరిబీజం (బుడ్డ) రోగికి హాని కలుగకుండా శస్త్రచికిత్స చేసి వేరుచేయడం యివన్నీ ప్రపంచ వైద్యులకు పరిచయం చేసింది సుశ్రుతుడే!
ప్రొస్టేట్ గ్రంథిని ఏఏ జాగ్రత్తలు తీసుకుంటూ ఎలా తొలగించాలి? ఎముకలు చిట్లడం ఎన్ని రకాలుగా ఉంటుంది? దానికి శస్త్రచికిత్స చేయడానికి సూత్రాలు ఏవి? యిలాంటి ఎన్నో శాస్త్రీయ పద్ధతులను సుశ్రుతుడు వేల సంవత్సరాల క్రితమే శోధించి మానవజాతికి అందించాడు. ఎముకలు విరగడం అనేది 12 రకాలుగా ఉంటుందని కనుగొన్నాదు. మూత్రనాళంలో పేరుకొనే రాళ్ళను తొలగించడం ఎలాగో సశాస్త్రీయంగా నిర్వహించి నిరూపించాడు. అతి సున్నితమైన కంటిలో ఏర్పడే శుక్లాలను తన శస్త్రచికిత్స విధానం ద్వారా విజయవంతంగా తొలగించాడు. పొట్టభాగాన్ని, జీర్ణాశయ పొరలను చీమతలకాయంత సన్నని సూదులతో కుట్లు చేసి అతికించి ప్రపంచాన్ని నివ్వెరపరిచాడు.
పోస్ట్‌మార్టం (శవ పరీక్ష) వేల ఏళ్ళ క్రితమే నిర్వహించి మార్గదర్శకత్వం వహించిన తొలి శాస్త్రవేత్త సుశ్రుతుడు. గర్భిణీ స్త్రీ ఉదరంలో శిశువు క్రమ వికాసం, ఫలదీకరణ దశలు, తొమ్మిది నెలల్లో గర్భాశయంలో చోటుచేసుకునే క్రమపరిమాణాలు, శిశువు పెరుగుదలలోని దశల గురించి ఎంతో విజ్ఞానాన్ని అందించాడు సుశ్రుతుడు.
తన జీవిత కాలంలో ఎందరికో ఆరోగ్యాన్ని ప్రసాదించి, వందలాదిమంది శిష్యులను తయారుచేశాడు సుశ్రుతుడు. అంతే కాక శస్త్రచికిత్సకు సంబంధించిన సమగ్ర సమాచారంలో "సుశ్రుత సంహిత" అనే గొప్ప గ్రంథం రాశాడు సుశ్రుతుడు. ఈ సుశ్రుత సంహిత సా.శ.8 వ శతాభ్దంలో అరబ్ భాషలోకి "కితాబ్ షాషూన్ ఎ హింద్" "కితాబ్ ఐ సుశ్రుత" గ్రంథాలుగా అనువదింపబడినవి.
శస్త్రచికిత్స కోసం ఎముకలతో, రాతితో చేసిన పదునైన పనిముట్ల వాడకాన్ని నిషేధించాడు. శస్త్రచికిత్స చేసే వారికి కొన్ని నియమ నిబంధనలు సూచించారు. శరీర నిర్మాణ శాస్త్రం పట్ల గాఢమైన అవగాహన ఉండాలని చెప్పారు. స్వయంగా వివిధ ప్రయోగాలు చేశారు. ఆరోగ్యంగా ఉండి పిన్న వయసులో మరణించిన వ్యక్తి మృతదేహాన్ని గడ్డిలో చుట్టి, నిరంతరం ప్రవహించే నీటిలో కొద్దికాలం ఉంచి తీసిన తర్వాత శిష్యులందరి సమక్షంలో ఆ దేహాన్ని కోసి, అవయవాలకు సంబంధించిన జ్ఞానాన్ని వివరించేవారు.
సుశ్రుత సంహిత
సుశ్రుత సంహిత అనే ఆయుర్వేద గ్రంథం ఆయుర్వేద వైద్యులకు లభించిన మొట్టమొదటి ప్రామాణిక గ్రంథం. దీనిని సుశ్రుతుడు సంస్కృతంలో రచించాడు. ఈ "సుశ్రుత సంహిత" లలో 184 అధ్యాయాలు ఉన్నాయి. దీనిలో మనిషి సాధారణంగా గురికాబడే వ్యాధులు 1120 గా నిరూపింపబడింది. అలాగే మానవ శరీరం నిర్మాణం తీరుతెన్నుల గురించి, ప్రతి అవయవ నిర్మాణం గురించి విపులంగా చెప్పబడింది. 700 పై బడిన ఔషధీ మొక్కల లక్షణ విశేషాలు - ఏ వ్యాధికి ఏ మొక్క ఎలా ఔషధంగా ఉపయోగపడి రోగాన్ని ఎలా తగ్గిస్తుందో ఉదాహరణ పూర్వకంగా నిరూపించబడింది. 64 రకాల ఖనిజాల నుండి మందులను ఎలా తయారుచేసుకోవాలో యివ్వబడినాయి. అంతేకాక జంతు సంబంధమైన అవయవాల నుండి 57 ఔషదాలను తయారుచేసే వైద్య విన్ఞానం ఉంది.
సుశ్రుత సంహితలో సంపూర్ణ ఆయుర్వేద శస్త్రచికిత్సా విజ్ఞానం యిమిడి ఉంది. ఈ గ్రంథంలో ప్రధానంగా రెండు భాగాలు ఉన్నాయి. మొదటిది పూర్వ తంత్ర కాగా రెండోది ఉత్తర తంత్ర,  ఈ గ్రంథంలో ఆయుర్వేద శాస్త్రంలో చెప్పబడిన "అష్టాంగ హృదయం " వివరింపబడింది.
ఈ గ్రంథంలో 101 శస్త్ర పరికరాల గురించి వివరించాడు. సంపూర్ణ ఆరోగ్యాన్ని నిర్వహించుటకు అందరికీ ప్రయోజనకరమైన అనువైన విధానాలతో, తేలికగా అర్థం చేసుకునే విధంగా ఈ గ్రంథ రచన చేశారు. ఈ రోజున కూడా వైద్య సమాచారం నిమిత్తం ఒక బంగారు నిధి తరహాలో ఈ గ్రంథం ఉపయోగపడుచున్నది. ఏ చిన్న సర్జరీ లేకుండా అనేకానేక వ్యాథులను నియంత్రించడానికి, తగ్గించడానికి ఎన్నో సూచనలు ఈ గ్రంథంలో చోటుచేసుకున్నాయి.
సా.శ. 8 వ శతాబ్దంలో "సుశ్రుత సంహిత"ను అరబిక్ భాషలోకి "కితాబ్ పాషూన్ ఎ హింద్", కితాబ్ ఇ సుస్రుద్" పుస్తకాలుగా అనువదించారు. ఈ గ్రంథంలో విరిగిన ఎముకలు పనిచేసేందుకు కట్టే కర్ర బద్దీల గురించి, శస్త్ర చికిత్సలలో వాడే వివిధ పరికరాల గురించి, ప్రస్తావన ఉంది. శస్త్ర చికిత్సల గురించి విస్తృతంగా చర్చించడమే కాకుండా శస్త్ర చికిత్సలలో వాడే వివిధ శలాకల గురించి ఏకంగా ఒక తంత్రాన్నే రచించారు. దీనినే "శల్యతంత్ర" అంటారు. ఇతర వైద్య విభాగాలలో కూడా ఎంతో సాధికారత సాధించిన ఈయన గాయాలకు, పుండ్లకు చీము చేరకుండా నయం చేయడమే చికిత్స అని, వేగవంతమైన చికిత్స ఇతర వ్యాథులను దరిచేరచివ్వడని పేర్కొన్నాడు. మత్తుమందు ఇవ్వకుండా శస్త్రచికిత్స చేయటం అమానుషమని భావించి మూలికారసము, సోమరసము (మధ్యం) స ద్వారా మత్తు కలిగించి, "అనస్తీషియా" ప్రక్రియకు తొలిరూపం అందించినవారయ్యారు.
ప్రకృతి ఆరాధకుడు
సుశ్రుతుడు ప్రకృతి ఆరాధకుడు. జంతు, వృక్ష ప్రపంచాల మీద సుదీర్ఘమైన దృష్టి సారించి అనేక అమూల్య అంశాలను వెలువరించారు. సంవత్సరంలోని భిన్న భిన్న ఋతువులలో ఆయా వాతావరనాలకు అనుగుణంగా మెసిలి, వ్యాధిరహితంగా, ఆరోగ్యంగా ఎలా మెలగాలో వివరించారు. ఏఏ కాలాల్లో ఏ కూరగాయలు, ఏ పండ్లు తినవలెనో వివరించారు. తృణధాన్యాలు, పప్పుదినుసులు వాడకం గూర్చి సోదాహరణంగా పలు ఆసక్తికర అంశాలను తెలిపారు.
సుశ్రుతుడు తన గ్రంథ రచన ప్రారంభించక పూర్వమే ప్రకృతిలో అనుసంధానమై వివిధ ప్రయోగాలు చేశారు. ఏ ఏ మొక్క మానవునికి ఎన్నివిధాలుగా ఉపయోగపడిందో కూలంకషంగా అధ్యయనం చేశారు. అంతేకాదు, తమ గాఢ అధ్యయనం ద్వారా తన శిష్యులకు సరళంగా బోధించేవారు. ప్రాక్టికల్స్ కూడా దగ్గరుండి చేయించేవారు. శస్త్ర చికిత్సకు ప్రాధాన్యతనిస్తూనే, వైద్య చికిత్సలో వాడే మూలికలను, క్షార పదార్థాలను, లోహాలను కూడా వర్గీకరించి వివరించేవారు. దాదాపు 14 రకాల బ్యాండేజీలను ఆయా గాయాల తీవ్రత, స్థాయిలను అనుసరిచ్మి తయారుచేసే విధానం కూడా తన గ్రంథంలో వివరించారు. గాయాలు త్వరితంగా నయం కావడానికి అతి ఉష్ణం లేదా అతి శీతల వాతావరణం గాని, పూర్తిగా తడి లేదా పూర్తిగా పొడిగా ఉండడం గాని ఒకే తరహా ఫలితాలను అందిస్తాయని విశ్లేషించి వైద్య చికిత్సలో నూతన ఆవిష్కరణ చేశారు.
ఔషథాల తయారీకి ఉపయోగపడు మొక్కలు తులసి నుంచి ఆముదం వరకు, ఔషధోపయోగ గుల్మాలు సీతాఫలం మొదలైన పండ్లు గురించి, వృక్షాలు నేరేడు, మారేడు మొదలైన వాటి గూర్చి తన గ్రంథంలో వివరించటానికి పూర్తి అధ్యాయం కేటాయించాడు. వందలాది మొక్కలు, వృక్షాలు, మూలికలు, సుగంధ ద్రవ్యాలు గూర్చి, వాటిని ఉపయోగించుకొనే విధానాలను గూర్చి విశ్లేషన చేస్తూ ఎంతో సమాచారాన్ని తన గ్రంథరచనలో పొందుపరిచాడు. ఈ గ్రంథం అరబిక్ లోనే కాక లాటిన్ తదితర విదేశీ భాషలలోకి అనువాదమైంది. వ్యాధి గ్రస్తమైన శరీరాన్ని మూడు రకాలుగా విభజించి వ్యాధికి పూర్వం, వ్యాధి గ్రస్తుడు అయినపుడు, వ్యాధి నయం అయిన తర్వాత రోగి శరీర తత్వాన్ని అవగాహన చేసుకోవాలని, ముఖ్యంగా ఆయా రోగులు శరీరతత్వాలను తెలుసుకొని, వారి శారీరక, మానసిక బలాలను, ఓర్పును పరిశీలించి వైద్యం చేయాలని సూచించారు. గర్భ నిరోధంతో పాటు గర్భ ధారణకు కూడా అనువైన ఔషధాలను, యవ్వనోత్సాహానికి తగిన మందులను తన ములికా వైద్య ప్రకరణంలో పేర్కొన్నారు. ఈయన సృష్టించిన "సందంశ యంత్రాలు" ఆధునిక శస్త్రవైద్యుల spring forceps, dissection and dressing forceps లకు తొలి రూపములుగా ఉన్నాయి.
ప్రసిద్ధ గాథ
అత్యవసర మైన పనిమీద ఒక వ్యక్తి అడవిలో నుండి ప్రయాణిస్తూ పరుగులు తీస్తున్నాడు. మార్గమధ్యంలో అకస్మాత్తుగా ఒక ప్రమాదం జరిగి అతని ముక్కు తెగిపడింది. రక్తం విపరీతంగా కారుతుండగా తెగిన ముక్కు భాగాన్ని అరచేతిలో పట్టుకొని సమీపంలోని ఒక ఋషి ఆశ్రమానికి చేరుకున్నాడు. తలుపు తట్టాడు. అర్థరాత్రివేళ సుశ్రుతుడు నిద్రనుంచి మేల్కొని తలుపు తీసి చూస్తే ఒక యాత్రికుడు ముఖమంతా రక్తసిక్తమై రొదిస్తూ కనిపించాడు. అతడి ముక్కు విరిగి వుండడం సుశ్రుతుడు గమనించాడు. రక్తం ధారగా ప్రవహిస్తోంది. ముందు అతడికి ధైర్యం చెప్పి లోపలికి తీసుకు వెళ్ళాడు.
ఆరోజుల్లో మనిషికి మత్తు కలిగించే మందులు లేవు. నీటితో అతడి గాయాన్ని కడిగాడు. మూలికా రసంతో అద్దాడు. తర్వాత అతనికి మత్తునిచ్చే నిమిత్తం ఒక చిన్న గిన్నెడు సుర (మధ్యం) ఇచ్చి తాగించాడు. అతడు నెమ్మదిగా స్పృహ కోల్పోగా, వెంటనే అతి సూక్ష్మమైన కత్తులు, సూదులతో చికిత్స ప్రారంభించాడు. ఒక ఆకుతో అతని ముక్కును కొలిచారు. అతి చిన్నది, పదునైన కత్తిని వేడిచేసి, దవడ భాగం నుంచి కొంత కండ తీసుకున్నాడు. దానిని రెండు ముక్కలుగా చేసి బహు జాగ్రత్తగా అతని ముక్కు పుటాలలో అమర్చారు. ముక్కు ఆకారాన్ని సరిచేసి, బియ్యపు పిండిని అద్ది, చందనపు (గంధం) పట్తు వేసారు. దానిమీద బూరుగు దూదిని పెట్టి, ఔషధ నూనెను పోసి, చక్కగా కట్టు కట్టారు. వనమూలికల నుంచి సేకరించిన మిశ్రమ నూనె బాగా పనిచేసింది. రెండు రోజుల్లో అతడు నెమ్మదిగా కోలుకున్నాడు. అతను ఆహార విహారాల్లో ఏ విధంగా మసలుకోవాలో ఏయే మందులు సేవించాలో వివరాలను సుశ్రుతుడు వివరించి పంపించాడు.
ప్లాస్టిక్ సర్జరీ
ప్రపంచానికి ప్లాస్టిక్ సర్జరీని పరిచయం చేసింది సుశ్రుతుడే! తెగిన భాగాలను శరీరంలోని మరొక అవయవం నుండి కొంతభాగం తీసి తెగిన చోట అమర్చి పుర్వ రూపానికి తీసుకువావడమే ప్లాస్టిక్ సర్జరీ! ప్లాస్టిక్ సర్జరీలో, రైనోప్లాస్టీ (ముక్కు నిర్మాణమును ప్లాస్టిక్ సర్జరీ ద్వారా సరిదిద్దడం) మీద ప్రఖ్యాతి చెందిన, సాధికార గ్రంథం "సుశ్రుత సంహిత" రాసాడు.
ప్లాస్టిక్ సర్జరీకి సంబంధించిన మూల సూత్రాలను సుస్పష్టంగా వివరించాడు సుశ్రుతుడు. అతి సున్నితమైన శరీరభాగాల నుండి చర్మాన్ని వేరుచేసి కొత్త చర్మంతో కప్పడం, కండరాలను తిప్పి దెబ్బతిన్న భాగాలపై మేకప్ చేయడం, పూర్తిగా కాలిన చర్మాన్ని తొలగించి కొత్త చర్మం కప్పడం వంటి ప్లాస్టిక్ సర్జరీ శస్త్రచికిత్సా విధానాన్ని వైద్యులకు స్పష్టంగా అవగాహన కలిగించారు సుశ్రుత మహర్షి తన "సుశ్రుత సంహిత" గ్రంథంలో!
పాశ్చాత్య అల్లోపతీ విధానం పుట్టక ముందు ఎన్నో వేల సంవత్సరాలకు పూర్వమే ఆయుర్వేదాన్ని పెంచి పోషించి, ఆధునాతన శస్త్రచికిత్సా నిపుణులకు సైతం అచ్చెరుపు గొలిపే విధంగా విజయవంతమైన ఎన్నో శస్త్ర చికిత్సలను జరిపి ప్రపంచ వైద్యులకు మార్గదర్శిగా నిలిచిన క్రాంతిదర్శి సుశ్రుత మహర్షి.
క్షార సూత్రం
ఈ క్షార సూత్రం చికిత్స ఫిస్టులా వ్యాధికి ఉద్దేశించారు. ఈ వ్యాధిని భగందరం, లూటీ వ్యాధి, రాచపుండు మొ. పేర్లతో పిలుస్తారు. ఆధునిక వైద్యశాస్త్రంలో "ఫిస్టులా ఇన్ ఆనో"గా పేర్కొంటారు. ఫిస్టులాను క్షారములుగా విభజించారు. క్షార సూత్ర చికిత్స ఫిస్టులా వ్యాధికేకాక అర్స మొలలు (పైల్స్), నాడీ వ్రణం మొ. వాటికి ఏ విధంగా ఉపయోగించాలో తమ గ్రంథంలో విశదీకరించారు. ముందుగా దారమును తీసుకొని దానికి 21 సార్లు క్షారయుక్తమైన ఔషధాలతొ సమ్మిళితం చేస్తారు. దీనిఏ క్షార సూత్రమని అంటారు. దినిని ఉపయోగించి అయిదారు వారాలలో ఫిస్టులా వ్యాధిని నయం చేయవచ్చు. రక్తస్రావం లేకుండా, శస్త్ర చికిత్స లేకుండా ఈ వ్యాధిని అతి తేలికగా, పూర్తిగా నిర్మూలించవచ్చు. మధుమేహ రోగులకు, రక్త పోటు ఉన్నవారికి కూడా ఈ క్షార సూత్ర చికిత్స ఎంతో ప్రయోజనకరమని ఆధునిక వైద్య శాస్త్రవేత్తలు అంగీకరిస్తున్నారు.
వైద్య విధానాలు
సుశ్రుతుడు రాసిన గ్రంథరచన ఆధారంగా ఈయన స్వయంగా అనుసరించిన వైద్యచికిత్సా విధానాలు అనేకం తెలియవస్తాయి. శస్త్ర చికిత్సను అతి నైపుణ్యంతొ నిర్వహించడానికి కొన్ని జంతువుల వెంట్రుకలను, బాగా ఎదిగిన వెదురు చెట్ల బొంగులను, కొన్ని ప్రత్యేక లక్షణాలు కలిగిన చెట్ల బెరడుతో చేసిన కుంచెలను వాడేవారు. వైద్యుడి వేష భాషలు ఎలా ఉండాలో ముఖ్యంగా ప్రవర్తన ఏ తీరులో ఉండాలో చెప్పారు. మంచి ఆరోగ్యంలో ఉండి, పూర్తి చేతనతో, ఉత్సాహంగా శస్త్రచికిత్సలు చేయాలన్నారు. శస్త్రపరికరాలను ఎప్పటికప్పుడు ఉష్ణజలంతో పరిశుభ్రపరచాలని హితవు పలికారు.
మెదడు (పెద్దమెడడు) లోచిక్కుకుపోయిన శల్యాన్ని వెలుపలికి తీసుకు రావటనికి కూడా చికిత్సను సూచించారు. కపాలానికి రంధ్రంఅ చేసి, మెదడులోని శల్యాన్ని తీసే విధానానికి అంకురార్పణ చేశారు. శరీరంలో ప్రవహించే రక్తంలో అతి సూక్ష్మ క్రిములు పుట్టి, ధమనులు సిరలలో జీవిస్తూ పలురకాల అస్వస్థతలకు గురిచేయగలవని, నిర్లక్ష్యం చేస్తే ప్రాణానికి ముప్పు ఏర్పడుతుందని చెప్పారు. ఈ విధంగా మానవుడికి దాపురించే వ్యాధికారకాలు, చికిత్సా విధానాలను తమ గ్రంథ రచనలో ఇమిడ్చి, మానవ జాతికి మహోపకారం చేశారు. ఈ నాతికీ వైద్య విజ్ఞాన కోశంగా ఉపయోగపడుతున్న "సుశ్రుతసంహిత" లోని ముఖ్యాంశాలు దేశ దేశాల వారికి మౌలిక ప్రయోజనకరంగా ఉన్నాయి. సుశ్రుతుడు అంకురార్పణ చేసిన అనేక వైద్యచికిత్సలు ఆయుర్వేద వైద్యవిధానం ద్వారా మనకు పరిచయం కావడంతో ఏమంత విశేషంగా అనిపించకపోవచ్చు. కొన్ని మాత్రం తెరమరుగున వుండి, ఈనాటికీ వైద్య శాస్త్రవేత్తల పరిశోధనలలో మగ్గుతూ పూర్తి వివరాలకోసం వేచివున్నాయి. ఉదా: రక్త మోక్షణ.
యితర దేశాలకు తరలిపోయిన గ్రంథాలు
సుశ్రుతుని గ్రంథ రచనలు కొన్ని టిబెట్ ప్రాంతానికి ఆ కాలంలోనే తరలివెళ్ళాయి. ఈయన వైద్య సంప్రదాయానికి చెందిన శల్య చికిత్సకులు ఉండేవారని, వారు ఉపయోగించిన శస్త్ర పరికరాలు చిత్రపటములే కాక, ఆయా పరికరాలలో కొన్నిపురావస్తు పరిశోధకులకు లభించినట్లు తెలియవచ్చింది. క్రీ.పూ. 8 వ శతాబ్దానికి చెందిన ఈయన గ్రంథం "అమృత అష్టాంగ హృదయ గుహ్యోపదేశ తంత్ర" ఈ రోజున మన దేశంలో లభించదు. అయినప్పటికీ ఈ గ్రంథం అనువాదం టిబెట్ లో "గుష్టి" (నాలుగు వైద్య శాస్త్ర తంత్రములు) పేరుతో లభిస్తున్నవి.
సుశ్రుతుడు, చరకుడు సృజించిన వైద్య విధానాలు క్రీస్తు పూర్వ కాలంలోనే అగ్నేయాసియా, ఉత్తర ఆసియా, మధ్య ప్రాచ్య దేశాలలో బాగా వాడుకలోవున్నాయని రూఢి అయింది. మధ్య ప్రాచ్యంలో ఏడవ శతాబ్దిలోనే చరకుని గ్రంథాలు, సుశ్రుతుని వైద్య సంహితలు అరబ్బీ భాష లోకి తర్జుమా చేయడం జరిగింది. ముస్లిం ప్రముఖ చరిత్రకారుదు ఫరిస్తా రాసిన చరిత్ర రచన ఆధారంగా మరి 16 ప్రాచీన భారతీయ వైద్య శాస్త్ర గ్రంథములు కూదా 8 వ శతాబ్దం నాటికి అరబ్బులకు పరిచయం కాగలిగాయి.
ఫరిస్తా రాసిన రాతల ప్రకారం మరికొన్ని ఆసక్తికర అంశాలు తెలియవస్తాయి. మహమ్మదీయ ప్రముఖుడు ఖలీఫాహరున్ అల్ రషీద్ కు అత్యవసర వైద్యం చేయడానికి "మనక్" అనే భారతీయ వైద్యుడిని హడావుడిగా అరేబియాకు పిలిపించుకున్నారు. ఆ తర్వాత "మనక్" బాగ్దాద్లో స్థిరపడి అక్కడి ఆస్పత్రికి అధికారిగా నియమితులైనట్లు, మనక్ తో పాటు మరో ఆరుగురు భారతీయ వైద్యులను తమ దేశానికి ఆహ్వానించినట్లు మొదలగు చారిత్రాత్మక ఆధారాలను ఫరిస్తా తన గ్రంథ రచనలో పేర్కొన్నాడు.
యితర లింకులు
వర్గం:ఆయుర్వేద వైద్యులు వర్గం:భారతీయ శాస్త్రవేత్తలు వర్గం:ప్రాచీన భారత వైద్యులు వర్గం:ఈ వారం వ్యాసాలు
ప్రాథమికోన్నత విద్య
దీనిలో 1 నుండి 7 తరగతులలో (ప్రాథమికోన్నత పాఠశాల), 6 నుండి 13 సంవత్సరాల వయస్సు గల బాలబాలికలు విద్యనభ్యసిస్తారు.
ఆంధ్రప్రదేశ్ లో ప్రాధమికోన్నత విద్య
2007-08 లెక్కల ప్రకారం నిర్వహణ పద్ధతి ప్రాతిపదికన గణాంకాలు ఈ విధంగా ఉన్నాయి.
ఈ రంగంలో గణనీయమైన మార్పులకోసం కేంద్రప్రభుత్వం సర్వ శిక్షా అభియాన్ అనే పథకం రాష్ట్రప్రభుత్వ సహకారంతో అమలుచేస్తున్నది.
ఫలితాలు/ నాణ్యత ప్రమాణాలు
ఏప్రిల్ -2007 7 వ తరగతి ఫలితాలు ఈ విధంగా వున్నాయి
మొత్తము విద్యార్థులు నమోదు : 12,45,392 ఉత్తీర్ణులు: 11,82,874 (94.98%)
బాలురు నమోదు : 6,43,552 ఉత్తీర్ణులు: 6,09,713 ( 94.74%)
బాలికలు నమోదు :6,01,840 ఉత్తీర్ణులు: 5,73,161 (95.23%)
లింకులు
వర్గం:భారతదేశంలో విద్య వర్గం:ఆంధ్రప్రదేశ్‌లో విద్య వర్గం:విద్య
స్వర్ణ భారతి ఇండోర్ స్టేడియం
స్వర్ణ భారతి ఇండోర్ స్టేడియం, ఆంధ్రప్రదేశ్ రాష్ట్రంలోని విశాఖపట్నంలో ఉన్న ఇండోర్ స్టేడియం. వివిధ రకాల కార్యక్రమాలకోసం ఉపయోగించే ఈ స్టేడియం రేసపువానిపాలెం ప్రాంతంలో ఉంది. వైజాగ్‌లోని పురాతన స్టేడియంలలో ఒకటిగా గుర్తించబడిన  ఈ స్టేడియంలో 2,500 సీటింగ్ సామర్థ్యం ఉంది. మహా విశాఖ నగరపాలక సంస్థ ఆధ్వర్యంలో నిర్వహించబడుతున్న ఈ స్టేడియంలో పాఠశాలల వార్షిక సమావేశాలు, స్వచ్ఛ సర్వేక్షన్ ప్రచారాలు, క్రీడా కార్యక్రమాలు, కోవిడ్ టీకా డ్రైవ్‌ల వంటి అనేక కార్యక్రమాలు ఇక్కడ నిర్వహించబడ్డాయి.
మూలాలు
వర్గం:విశాఖపట్నం వర్గం:మైదానాలు
బల్లెము
బల్లెము లేదా ఈటె (ఆంగ్లం: Spear) ఒక విధమైన ఆయుధము. ఇది పొడవుగా ఉండే దండానికి అమర్చి ఉండి చివర మొనదేలి ఉంటుంది. వెదురు ఈటెలలో మొనదేలిన భాగం కూడా వెదురు కర్రనే సూదిగా చేసి ఉంటుంది. ఇది వేట కోసం, యుద్ధాలలో ప్ర్రాచీనకాలం నుండి ఉపయోగంలో ఉన్నాయి. ఇతర కలపతో చేసిన ఈటెలలో చివర భాగం త్రికోణాకారం లేదా పత్రాకారంలో లోహంతో చేయబడి దండానికి బిగించి ఉంటుంది.
బల్లెము రాతి యుగం నుండి ప్రాచుర్యంలో ఉన్న వ్యక్తిగత ఆయుధము. ఇది మానవులు తయారుచేసిన మొట్టమొదటి ఆయుధం. ఇది ఇప్పుడు కూడా వేట కోసం, చేపల్ని పట్టడం కోసం కొన్ని ప్రాంతాలలో ఉపయోగంలో ఉన్నాయి. వేటలో దూరం నుండే జంతువులను చంపి ఆహారంగా ఉపయొగించుకొనేవారు - ప్రాచీన మానవులు. తరువాతి కాలంలో వీటిని యంత్రాల సాయంతో దూరంగా ఉండే శత్రువులను చంపడానికి యుద్ధంలో ఉపయోగించేవారు.
ఆధునిక క్రీడలలో ఒకటైన జావెలిన్ లేదా బల్లెకోల కూడా బల్లెము ఆకారంలోనే ఉండి తేలికగా ఉంటుంది.
బయటి లింకులు
వర్గం:ఆయుధాలు
బెంజమిన్ గ్రాహం
బెంజమిన్ గ్రాహం (మే 9, 1894 - సెప్టెంబర్ 21, 1976) బ్రిటిష్ సంతతికి చెందిన అమెరికన్ ఆర్థికవేత్త, ప్రొఫెసర్ పెట్టుబడిదారుడు. అతను "విలువ పెట్టుబడి పితామహుడు" గా విస్తృతంగా పిలువబడ్డాడు, నియోక్లాసికల్ ఇన్వెస్టింగ్‌లో రెండు వ్యవస్థాపక గ్రంథాలను రాశాడు: డేవిడ్ డాడ్‌తో సెక్యూరిటీ అనాలిసిస్ (1934) ది ఇంటెలిజెంట్ ఇన్వెస్టర్ (1949). అతని పెట్టుబడి తత్వశాస్త్రం పెట్టుబడిదారుల మనస్తత్వశాస్త్రం, కనీస ఋణం, కొనుగోలు పట్టు పెట్టుబడి, ప్రాథమిక విశ్లేషణ, కేంద్రీకృత వైవిధ్యీకరణ, భద్రత అంచులో కొనుగోలు చేయడం, కార్యకర్త పెట్టుబడి విరుద్ధమైన మనస్తత్వాలను నొక్కి చెప్పింది.
కొలంబియా విశ్వవిద్యాలయం నుండి 20 సంవత్సరాల వయస్సులో పట్టభద్రుడయ్యాక, వాల్ స్ట్రీట్‌లో తన వృత్తిని ప్రారంభించాడు, చివరికి గ్రాహం-న్యూమాన్ భాగస్వామ్యాన్ని స్థాపించాడు. తన మాజీ విద్యార్థి వారెన్ బఫ్ఫెట్‌ను నియమించిన తరువాత, అతను తన అల్మా మేటర్‌లో, తరువాత లాస్ ఏంజిల్స్‌లోని కాలిఫోర్నియా విశ్వవిద్యాలయంలో UCLA అండర్సన్ స్కూల్ ఆఫ్ మేనేజ్‌మెంట్‌లో బోధనా పదవులను చేపట్టాడు.
సయ్యద్ షెహజాదీ
సయ్యద్ షెహజాదీ తెలంగాణ రాష్ట్రానికి చెందిన రాజకీయ నాయకురాలు. ఆమె ప్రస్తుతం జాతీయ మైనార్టీ కమిషన్ సభ్యురాలిగా పని చేస్తుంది.
జననం, విద్యాభాస్యం
సయ్యద్ షెహజాదీ తెలంగాణ రాష్ట్రం, ఆదిలాబాద్ జిల్లా, ఆదిలాబాద్ పట్టణంలో జన్మించింది. ఆమె ఉస్మానియా యూనివర్సిటీలో పొలిటికల్ సైన్స్ లో పీజీ పూర్తి చేసింది.
రాజకీయ జీవితం
సయ్యద్ షెహజాదీ విద్యార్థి దశ నుండే విద్యార్థి ఉద్యమాల్లో బీజేపీ అనుబంధ సంస్థ ఏబీవీపీలో ఉంటూ చురుగ్గా పాల్గొనేంది. ఆమె ఆదిలాబాద్ ఏబీవీపీలో కీలకంగా పని చేసి, అదిలాబాద్ మహిళా కళాశాల ఏబీవీపీ అధ్యక్షురాలిగా, పట్టణ సంయుక్త కార్యదర్శిగా, జిల్లా ఏబీవీపీ మహిళా సెల్ కన్వీనర్‌గా, రెండుసార్లు రాష్ట్ర సంయుక్త కార్యదర్శిగా వివిధ హోదాల్లో పని చేసింది.
మూలాలు
వర్గం:1992 జననాలు వర్గం:భారతీయ జనతా పార్టీ రాజకీయ నాయకులు
ఎడ్విన్ శామ్యూల్ మోంటాగు
ఎడ్విన్ శామ్యూల్ మోంటాగు (1879 ఫిబ్రవరి 6 - 1924 నవంబరు 15) బ్రిటిష్ లిబరల్ రాజకీయ నాయకుడు, ఆయన 1917, 1922 మధ్య భారతదేశానికి సెక్రటరీ ఆఫ్ స్టేట్‌ గా పనిచేశాడు. ఆయన ఒక "రాడికల్" లిబరల్, ఆయన బ్రిటిష్ క్యాబినెట్‌లో సర్ హెర్బర్ట్, సర్ రూఫస్ ఐజాక్స్ తర్వాత మూడవ ప్రాక్టీస్ యూదు.
1920లో బాబాసాహెబ్ అంబేద్కర్ తన విద్యాభ్యాసం కోసం ఇంగ్లాండు వెళ్ళినప్పుడు, భారతదేశ మంత్రి అయిన ఆయనను కలుసుకున్నాడు.
ఆయన 1919 మోంటాగు-చెమ్స్‌ఫోర్డ్ సంస్కరణలకు ప్రసిద్ధి చెందాడు, ఆయన బ్రిటిష్ ఇండియా గవర్నర్-జనరల్ చెమ్స్‌ఫోర్డ్‌తో కలిసి ఇది రచించాడు. మాంటేగ్-చెమ్స్‌ఫోర్డ్ సంస్కరణలను అమలు చేయడానికి యునైటెడ్ కింగ్‌డమ్ పార్లమెంట్ ద్వారా భారత ప్రభుత్వ చట్టం, 1919 ఆమోదించబడింది.
బాల్యం, విద్యాభ్యాసం
ఆయన మొదటి బారన్ స్వేత్లింగ్ అయిన మోంటాగు శామ్యూల్ ఆరుగురు సంతానంలో రెండవ కుమారుడు. ఆయన తల్లి ఎల్లెన్, లూయిస్ కోహెన్ కుమార్తె.
ఆయన డోరెక్ కాలేజ్, క్లిఫ్టన్ కాలేజ్, సిటీ ఆఫ్ లండన్ స్కూల్, యూనివర్సిటీ కాలేజ్ లండన్, ట్రినిటీ కాలేజ్, కేంబ్రిడ్జ్‌లో చదువుకున్నాడు. కేంబ్రిడ్జ్‌లో, ఆయన 1902 నుండి 1903 వరకు కేంబ్రిడ్జ్ యూనివర్శిటీ లిబరల్ క్లబ్‌కు మొదటి విద్యార్థి అధ్యక్షుడిగా ఉన్నాడు. 1902లో, ఆయన కేంబ్రిడ్జ్ యూనియన్ అధ్యక్షుడిగా కూడా ఉన్నాడు.
మూలాలు
వర్గం:భారత రాష్ట్ర కార్యదర్శులు వర్గం:బ్రిటీష్ సెక్రటరీస్ ఆఫ్ స్టేట్ వర్గం:డచీ ఆఫ్ లాంకాస్టర్ ఛాన్సలర్లు వర్గం:యునైటెడ్ కింగ్‌డమ్ ప్రివీ కౌన్సిల్ సభ్యులు వర్గం:లిబరల్ పార్టీ (UK) ఆంగ్ల నియోజకవర్గాల ఎంపీలు వర్గం:కేంబ్రిడ్జ్ యూనియన్ అధ్యక్షులు వర్గం:బ్రిటీష్ యూదులు వర్గం:సిటీ ఆఫ్ లండన్ స్కూల్‌లో చదువుకున్న వ్యక్తులు వర్గం:1879 జననాలు వర్గం:1924 మరణాలు వర్గం:యంగర్ సన్స్ ఆఫ్ బారన్స్ వర్గం:క్లిఫ్టన్ కళాశాలలో చదువుకున్న వ్యక్తులు వర్గం: ట్రినిటీ కళాశాల పూర్వ విద్యార్థులు, కేంబ్రిడ్జ్ వర్గం:యూనివర్శిటీ కాలేజ్ లండన్ పూర్వ విద్యార్థులు వర్గం:యూదు బ్రిటిష్ రాజకీయ నాయకులు వర్గం:నేషనల్ లిబరల్ పార్టీ రాజకీయ నాయకులు వర్గం:యునైటెడ్ కింగ్‌డమ్‌లో యూదు వ్యతిరేక జియోనిజం
ఆర్థర్ కొస్ట్లెర్
ఆర్థర్ కొస్ట్లెర్ ( 1905 సెప్టెంబరు 5 – 1983 మార్చి 1) హంగేరికి చెందిన ప్రముఖ రచయిత, పాత్రికేయుడు. Darkness at Noon, The Thirteenth Tribe రచనలు ఈయనకు రచయితగా బాగా గుర్తింపునిచ్చాయి.The God That Failed (1950) సహకారి రచయితగా బాగా గుర్తింపునిచ్చింది.
జీవిత విశేషములు
ఆర్థర్ కొస్ట్లెర్ బుడాపెస్ట్లో 1905 సెప్టెంబరు 5 లో జన్మించారు. ఈయన తల్లి తండ్రులు ధనిక కుటుంబానికి చెందిన యూదు జాతీయులు. వారికి ఈయన ఒక్కడే కుమారుడు. 1914లో మొదటి ప్రపంచ యుద్ధం ప్రారంభమవడం వల్ల కోస్ట్లర్ తండ్రి విదేశీ సరఫరాదారులు మరియు అతని వ్యాపారాన్ని కోల్పోయారు. పేదరికాన్ని ఎదుర్కొంటూ, కుటుంబం తాత్కాలికంగా వియన్నాలోని బోర్డింగ్ హౌస్‌కి మారింది. యుద్ధం ముగిసినప్పుడు, కుటుంబం బుడాపెస్ట్‌కు తిరిగి వచ్చింది.
కోస్ట్లర్ యొక్క ఆత్మకథలో పేర్కొన్నట్లుగా, అతను మరియు అతని కుటుంబం 1919 నాటి స్వల్పకాలిక హంగేరియన్ బోల్షెవిక్ విప్లవం పట్ల సానుభూతితో ఉన్నారు. ఆత్మకథ 1953లో ప్రచురించబడినప్పటికీ, కోస్ట్లర్ హంగేరియన్ కమ్యూనిస్ట్‌లు మరియు వారి నాయకుడు బేలా కున్‌కు అనుకూలంగా రాస్తూ బహిరంగ కమ్యూనిస్ట్ వ్యతిరేకిగా మారాడు. రివల్యూషనరీ బుడాపెస్ట్‌లో యుక్తవయసులో మంచి భవిష్యత్తు కోసం ఉన్న ఆశలను అతను ప్రేమగా గుర్తు చేసుకున్నాడు.రొమేనియన్ సైన్యం బుడాపెస్ట్‌ను తాత్కాలికంగా ఆక్రమించడాన్ని మరియు అడ్మిరల్ హోర్తీ ఆధ్వర్యంలో వైట్ టెర్రర్‌ను తరువాత కోస్ట్లర్‌లు చూశారు. 1920లో కుటుంబం వియన్నాకు తిరిగి వచ్చింది, అక్కడ హెన్రిక్ విజయవంతమైన కొత్త దిగుమతి వ్యాపారాన్ని స్థాపించాడు.
1922 సెప్టెంబరులో ఆర్థర్ ఇంజనీరింగ్ చదవడానికి వియన్నా పాలిటెక్నిక్ విశ్వవిద్యాలయంలో చేరాడు మరియు విద్యార్థి సోదరభావం, 'యూనిటాస్' కారణంగా జియోనిస్ట్‌లో చేరాడు. తండ్రి యొక్క తాజా వ్యాపారం విఫలమైనప్పుడు, కోస్ట్లర్ ఉపన్యాసాలకు హాజరుకావడం కొనసాగించాడు మరియు ఫీజు చెల్లించనందుకు బహిష్కరించబడ్డాడు. 1926 మార్చిలో, అతను ఆస్ట్రియాలోని ఒక కర్మాగారంలో అనుభవం సంపాదించడానికి ఒక కర్మాగారంలో అసిస్టెంట్ ఇంజనీర్‌గా పనిచేయడానికి ఒక సంవత్సరం పాటు పాలస్తీనాకు తప్పనిసరిగా పని చేయబోతున్నట్లు తన తల్లిదండ్రులకు ఒక లేఖ రాశాడు. 1926 ఏప్రిల్ 1న అతను వియన్నా నుండి పాలస్తీనాకు బయలుదేరాడు.1926 నుండి 1931 వరకు పాలస్తీనా, పారిస్, బెర్లిన్ నగరాలలో గడిపాడు.రెండవ ప్రపంచ యుద్ధం ప్రారంభమైన తరువాత, కోస్ట్లర్ దక్షిణం నుండి ఫ్రాన్స్‌కు తిరిగి వచ్చాడు. అతను అనేకసార్లు తనను తాను విదేశీ పౌరుడిగా మార్చుకోవడానికి ప్రయత్నించాడు మరియు చివరకు 1939 అక్టోబరు 2న అరెస్టు చేయబడ్డాడు. ఫ్రెంచ్ ప్రభుత్వం కోస్ట్లర్‌ను మొదట స్టేడ్ రోలాండ్ గారోస్‌లో నిర్బంధించింది, అతను ఇతర "అవాంఛనీయ గ్రహాంతరవాసుల" మధ్య లే వెర్నెట్ ఇంటర్న్‌మెంట్ క్యాంప్‌కు వెళ్లే వరకు, వారిలో ఎక్కువ మంది శరణార్థులు. బలమైన బ్రిటిష్ ఒత్తిడికి ప్రతిస్పందనగా అతను 1940 ప్రారంభంలో విడుదలయ్యాడు.
1976 ప్రారంభంలో కోస్ట్లర్‌కు పార్కిన్సన్స్ వ్యాధి ఉన్నట్లు నిర్ధారణ అయింది. ది ట్రెంబ్లింగ్ యొక్క అతని చేతివ్రాత క్రమంగా మరింత కష్టంగా ఉంది. అతను విదేశీ పర్యటనలను తగ్గించుకున్నాడు మరియు అతను 1971లో కొనుగోలు చేసిన డెన్స్టన్, సఫోల్క్‌లోని ఫామ్‌హౌస్‌లో వేసవి నెలలు గడిపాడు.1983 సంవత్సరంలో ఆయన లండన్ లో మరణించారు.
రచనలు
1934 లో నుంచి ఆయన వ్రాయటం మొదలు పెట్టాడు.స్పెయిన్లో జరుగుతున్న అంతర్యుద్ధంలో కోస్ట్లర్ రెపబ్లికన్ వైపు చేరాడు.శత్రుపక్షపాతంవారిచేత పట్టు పడ్డాడు.అతనికి మరణశిక్ష వేశారు.చావుకోసం ఎదురు చూడటం ఎలాగ ఉంటుందో 1942లో డయలాగ్ విత్ డెత్ (Dialogue with Death) లో వర్ణించాడు.అతను అతని భార్య డొరోతి చేసిన ప్రయత్నాలు ఫలించి కోస్ట్లర్ విడుదల అయ్యాడు.ఆతరువాత ఇంగ్లాండుకు మారిపోయాడు.అప్పాట్నించే ఇంగ్లీషులో వ్రాయటం మొదలు పెట్టాడు.ఆయన నవలలు కొంచెం పొడిగా ఉన్నట్లు అనిపించినా అవి ఎండి పోయినవి ఏమాత్రమూ కావు.కథ బాగా నడుస్తుంది.విసుగు పుట్టించే చర్చలు వుండవు.వాస్తవికతగా పిలివబడేది అధికంగానే ఉంటుంది.నీతి కథలలాగ వుండవు.1940. Darkness at Noon లో ప్రధానపాత్ర తన నేరాన్ని ఒప్పుకోవటానికి కారణం విప్లవం తీసుకువచ్చి తన ఆదర్సాలకి ద్రోహం చేశానన్న భావం అతనిలో కలుగటమే. నేను జూడియా- హెబ్రాయిక్ మతాలలోని నైతిక విలువలను స్వీకరిస్తాను.కాని వాటిలోని పిడివాదపు సిద్ధాంతాలను తిరస్కరిస్తాను అని అంటాడు.కోస్ట్లర్ కమ్యూనిజం చేత ఆకర్షించబడ్డాడంటె దానికి కారణం కొంతదాకా అతనికి జూడియా-హెబ్రాయిక్ నైతిక విలువలమీద ఉండే నమ్మకమే అనుకోవచ్చును.1942 తరువాత రాజకీయాల గురుంచి వ్రాయటం మానివేస్తానన్న కోస్ట్లర్ ఫిలాసఫర్ గా మారిపోయాడని కొందరి అభిప్రాయము.కాని ఆపి ఆయన విజ్ఞాన శాస్త్రం గురుంచి అనేక వ్యాసాలు వ్రాసాడు కోస్ట్లర్.1960. The Lotus and the Robot వ్రాసాడు, అందులో ఆయన భారతదేశము, జపాను దేశ ప్రయాణ విశేషాలను పేర్కొన్నాడు.ఆయనకి కంచికామకోటి ఆచార్యులవారు చాలా గొప్పగా కనిపించారని ఆయన అందులోవ్రాసారు.కోస్ట్లర్ ఆప్రయాణంలో మద్రాసువచ్చి, ఒక ఉపన్యాసంలో ఐరోపా సంస్కృతి మార్పులో అవిఛ్చేదం వైవిధ్యంలో ఏకత్వం ప్రదర్సిస్తున్నదని అన్నాడు.
ఎలమంచిలి మండలం
ఎలమంచిలి మండలం ఆంధ్రప్రదేశ్ రాష్ట్రం లోని అనకాపల్లి జిల్లాకు చెందిన మండలం.
ఆర్ధిక స్థితిగతులు
వ్యవసాయ రంగం: ప్రజల ప్రధాన వృత్తి మంది వ్యవసాయం, పాడి పశువుల పెంపకం. మండలం పూర్తిగా వర్షాధారిత ప్రాంతం. సముద్ర తీరానికి దగ్గరగా ఉండడం కారణంగా నైరుతి ఋతుపవనాల వల్ల 72% వర్షపాతం, ఈశాన్యరుతుపవనాల వల్ల 13% వర్షపాతాన్ని మండలం పొందుతున్నది. వార్షిక సరాసరి వర్షపాతం 1200 మిమీగా నమోదు అవుతున్నది. నేలలు వదులుగా ఉండే ఎర్ర మట్టినేలలు. ఇసుకపాలు ఎక్కువ. నీరు ఇంకి పోయే స్వభావం కలవి. పంటపొలాల విస్తీర్ణం 6842 హెక్టార్లు. పెదపల్లి ప్రాంతంలో 365 హెక్టార్ల విస్తీర్ణం గల అడవి ఉంది. ఖరీఫ్ సీజన్‌లో పల్లపుభూములలో ఆహార పంటగా వరి పండిస్తారు. వాణిజ్యపంటగా చెరకు వేస్తారు.కొన్నిగ్రామాలలో పొగాకు కూడా పండిస్తారు. మెట్టభూముల్లో చోళ్ళు (రాగులు), గంటెలు, నువ్వులు, వేరుశనగ పంటలు వేస్తారు. మిరప, కందుల పంటలు అక్కడక్కడ కనిపిస్తాయి. వంగ, బీర, ఆనప, టమోటా వంటి కూరగాయలను కూడా పండిస్తున్నారు. మండలంలోని కొక్కిరాపల్లి గ్రామంలో రాష్ట్రప్రభుత్వం వారి "నూనె గింజల" పరిశోధనాకేంద్రం ఉంది. ఆచార్య ఎన్.జి.రంగా వ్యవసాయ విశ్వవిద్యాలయ అనుభందమైన ఈ కేంద్రంలో నువ్వుల విత్తనాల పై పరిశోధనలు జరుగుచున్నవి. రైతులకు వ్యవసాయం తర్వాత ప్రధాన ఆదాయ వనరు గేదెల పెంపకం ద్వారా పాల ఉత్పత్తి. తరచు సంభవించే వర్షాభావ పరిస్థితుల వల్ల పంటలకు గ్యారంటీ లేదు. మండలం లోని కొన్ని గ్రామాలను ఆనుకొని శారద, వరాహ నదులు ప్రవహిస్తున్నప్పటికి వాటి వల్ల ప్రయోజనం తక్కువ ఉంది.
పారిశ్రామిక రంగం: మండలంలో ఏటి కొప్పాక గ్రామంలో సహకార చక్కెర కర్మాగారం 1933 సం.లో ఏర్పాటయింది. ఇది రాష్ట్రంలో సహకారరంగంలో ఏర్పడిన మొట్టమొదటి చక్కెర కర్మాగారం. రేగుపాలెం వద్ద 2009 లో సిమెంట్ కర్మాగారం ఏర్పాటయింది. యలమంచిలికి దగ్గరగా ఉన్న అచ్యుతాపురం ఎస్.ఇ.జెడ్ లో నిర్మించబడిన బ్రాండిక్స్ దుస్తుల కర్మాగారం 22 వేల మంది గ్రామీణ యువతీ, యువతులకు ఉపాధి కల్పిస్తుంది. విశాఖపట్నంలో పనిచేసే చిరుద్యోగులు యలమంచిలిని తమ నివాస ప్రాంతంగాఎంచుకోవడం వల్ల గృహనిర్మాణ రంగం ముందంజలో ఉంది. .
వీడు తేడా
వీడు తేడా 2011, నవంబరు 18న విడుదలైన తెలుగు చలనచిత్రం. లక్ష్మీ నరసింహ ఎంటర్‌టైన్‌మెంట్స్ పతాకంపై చక్రి చిగురుపాటి నిర్మాణ సారథ్యంలో చిన్నికృష్ణ దర్శకత్వం వహించిన ఈ చిత్రంలో నిఖిల్ సిద్ధార్థ్, పూజా బోస్ జంటగా నటించగా, చక్రి సంగీతం అందించాడు. ఇది బాక్సాఫీస్ వద్ద పరాజయం పొందింది.
ఇతర లంకెలు
వర్గం:2011 తెలుగు సినిమాలు వర్గం:చక్రి సంగీతం అందించిన సినిమాలు వర్గం:ఆలీ నటించిన సినిమాలు వర్గం:బ్రహ్మానందం నటించిన సినిమాలు వర్గం:కృష్ణ భగవాన్ నటించిన చిత్రాలు వర్గం:రఘుబాబు నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:సుమన్ నటించిన చిత్రాలు వర్గం:సాయాజీ షిండే నటించిన చిత్రాలు వర్గం:తెలుగు ప్రేమకథ చిత్రాలు
చోడవరం మండలం
చోడవరం, ఆంధ్ర ప్రదేశ్ రాష్ట్రములోని అనకాపల్లి జిల్లాకు చెందిన ఒక మండలం.
మండల గణాంకాలు
2011 భారత జనగణన గణాంకాల ప్రకారం మండల జనాభా మొత్తం 88,493 మంది కాగా, వారిలో  పురుషులు 43,659 ఉండగా, స్త్రీలు 44,834 మందిన ఉన్నారు.
1949 కరాచీ ఒప్పందం
1949 లో కరాచీలో జరిగిన కరాచీ ఒప్పందంపై భారత పాకిస్తాన్ దేశాల సైనిక ప్రతినిధులు సంతకం చేసారు. 1947 భారత పాక్ యుద్ధం తరువాత, భారత పాకిస్తాన్‌ల కోసం ఏర్పటైన ఐక్యరాజ్యసమితి కమిషను పర్యవేక్షణలో జరిగిన ఈ ఒప్పందంలో, కాశ్మీరులో కాల్పుల విరమణ రేఖను ఏర్పాటు చేశారు. అప్పటి నుండి ఈ కాల్పుల విరమణ రేఖను ఐక్యరాజ్యసమితి పరిశీలకులు పర్యవేక్షిస్తున్నారు.
ఒప్పందం
కుడి|thumb|1972 లో నిర్వచించిన (1949 నాటి రేఖ లాగానే) ప్రస్తుత [[నియంత్రణ రేఖ|నియంత్రణ రేఖతో జమ్మూ కాశ్మీర్ సంస్థానం ]] జమ్మూ కాశ్మీర్ రాష్ట్రంలో కాల్పుల విరమణ రేఖను ఏర్పాటు చేయడానికి సంబంధించి భారత పాకిస్తాన్ సైనిక ప్రతినిధుల మధ్య కుదిరిన ఒప్పందం అని అధికారికంగా పిలిచే కరాచీ ఒప్పందంపై, 1949 జూలై 27 న సంతకాలు చేసారు. దీనిని UNCIP కి చెందిన సంధి ఉప కమిటీ పర్యవేక్షిస్తుంది.
సంతకం చేసినవారు:
భారత ప్రతినిధి బృందం లోని ఇతర సభ్యులు మేజర్ జనరల్ కె.ఎస్. తిమ్మయ్య, బ్రిగేడియర్ శామ్ మానెక్‌షా, మేజర్ ఎస్.కె. సిన్హా (జనరల్ శ్రీనగేశ్‌కు సహాయకుడిగా పనిచేశాడు), రక్షణ మంత్రిత్వ శాఖకు, కాశ్మీర్ వ్యవహారాల మంత్రిత్వ శాఖకూ చెందిన కార్యదర్శులు. పాకిస్తాన్ ప్రతినిధి బృందంలో మేజర్ జనరల్ నజీర్ అహ్మద్, బ్రిగేడియర్ షేర్‌ఖాన్ లతో పాటు, పౌర అధికారులైన ఎమ్. అయూబ్, ఎ.ఎ. ఖాన్‌లు ఉన్నారు. తమ తమ అధీనంలో ఉన్న స్థానాలను గుర్తించడానికి ఇరుపక్షాల సైనిక ప్రతినిధులు జూలై 18 నుండి ఒక వారం పాటు చర్చలు జరిపారు.
కరాచీ సమావేశానికి ముందు ప్రధాని జవహర్‌లాల్ నెహ్రూ భారత ప్రతినిధి బృందంతో సమావేశమయ్యాడని ఎస్కే సిన్హా చెప్పాడు. కాశ్మీర్ భారతదేశంలో చేరడం లోని చట్టబద్ధతను ఐక్యరాజ్యసమితి తీర్మానం అంగీకరించిందనీ, అందువల్ల, "ఎవరికీ చెందని భూమి" ఎక్కడున్నా అది భారతదేశానికే చెందుతుందని ఆయన చెప్పాడనీ సిన్హా చెప్పాడు. పాకిస్తాన్ ప్రతినిధి బృందం తమ నియంత్రణలో ఉందని చెప్పే భూభాగాలన్నింటికీ దానికి సంబంధించిన ఋజువులను ఐరాస కమిషనుకు ఇవ్వాలి. ఈ సూత్రం ఆధారంగా, అనేక వందల చదరపు మైళ్ల భూభాగంలో భారతీయ దళాలు లేనప్పటికీ, ఈ ఒప్పందం ఆ భూభాగాలను భారతదేశం లోనే కలిపిందని సిన్హా పేర్కొన్నాడు. కుడి|thumb|1949 నాటి కాల్పుల విరమణ రేఖ ఒప్పందం ద్వారా ఏర్పాటైన 830 కిలోమీటర్ల కాల్పుల విరమణ రేఖ జమ్మూలోని చీనాబ్ నదికి పశ్చిమాన మొదలౌతుంది. అక్కడ ఈ రేఖ యొక్క దక్షిణ కొస ఉంటుంది. అక్కడినుండి ఇది సుమారుగా చాపం లాగా ఉత్తర దిశగా వెళ్ళి, ఆ తరువాత ఈశాన్య దిశగా మ్యాప్ కోఆర్డినేటయిన NJ9842 వరకు వెళ్తుంది. ఈ బిందువు ష్యోక్ నదికి 19 కిలోమీటర్ల ఉత్తరాన ఉంది.
మ్యాప్ పాయింట్ NJ9842 నుండి ఇది ఉత్తరంగా సుమారు 60-65 కి.మీ. దూరాన ఉన్న చైనా సరిహద్దు వరకు నడుస్తుందని అన్నారు. అయితే ఇది దుర్గమమైన హిమనదీయ భూభాగంలో సైనిక దళాలేమీ లేనందున, NJ9842 కు, చైనా సరిహద్దుకూ మధ్య కాల్పుల విరమణ రేఖను విస్తరించే ఎటువంటి ప్రయత్నమేమీ చెయ్యలేదు. ఈ సియాచిన్ హిమానీనద ప్రాంతం చివరికి భారత పాకిస్తాన్‌ల మధ్య వివాదానికి దారితీసింది.
జమ్మూలో కాల్పుల విరమణ రేఖ యొక్క దక్షిణ కొసన మరొక ఇబ్బంది తలెత్తింది. కాల్పుల విరమణ రేఖ అంతమైన బిందువు నుండి భారత పంజబు, పాకిస్తాన్ పంజాబుల మధ్యనున్న అంతర్జాతీయ సరిహద్దు వరకూ 200 కి.మీ. కు పైగా అంతరం ఉంది. పాకిస్తాన్ పంజాబుకు, జమ్మూ కాశ్మీర్ సంస్థానానికీ మధ్య గుర్తించబడిన "ప్రాంతీయ సరిహద్దు" ఈ ప్రాంతం గుండా పోతుంది భారతదేశం ఈ సరిహద్దును "అంతర్జాతీయ సరిహద్దు" గా గుర్తిస్తుంది. పాకిస్తాన్ దీనిని "సరిహద్దు" లేదా "ఆచరణాత్మక సరిహద్దు" గా పేర్కొంటుంది.
కరాచీ ఒప్పందం ప్రకారం కాల్పుల విరమణ రేఖను వివరించే ఐరాస మ్యాపులు
కరాచీ ఒప్పందం సైనిక పరిశీలకుల పర్యవేక్షణలో ఉండేలా కాల్పుల విరమణ రేఖను ఏర్పాటు చేసింది. మిలిటరీ అడ్వైజర్ ఆధ్వర్యంలో ఉండే ఈ పరిశీలకులు, భారత పాకిస్తాన్‌ల లోని ఐక్యరాజ్యసమితి మిలిటరీ అబ్జర్వర్ గ్రూప్ (UNMOGIP) కు గుండెకాయ. 1951 మార్చి 30 న ఐక్యరాజ్యసమితి కమిషన్ ఫర్ ఇండియా అండ్ పాకిస్తాన్ (యుఎన్‌సిఐపి) ముగిసిన తరువాత, UNMOGIP చేత కాశ్మీర్‌లో కాల్పుల విరమణ రేఖను పర్యవేక్షించడం కొనసాగించాలని భద్రతా మండలి, తీర్మానం 91 (1951) ద్వారా నిర్ణయించింది. UNMOGIP యొక్క విధులు కాల్పుల విరమణ ఉల్లంఘనల ఫిర్యాదులను పరిశీలించడం, నివేదించడం, దాని ఫలితాలను ఇరుపక్షాలకూ సెక్రటరీ జనరల్‌కూ సమర్పించడం.
నక్కపల్లి మండలం
నక్కపల్లి మండలం, ఆంధ్ర ప్రదేశ్ రాష్ట్రములోని అనకాపల్లి జిల్లాకు చెందిన ఒక మండలం.
నాంది (2021 సినిమా)
నాంది, 2021 ఫిబ్రవరి 19న విడుదలైన తెలుగు యాక్షన్ క్రైమ్ థ్రిల్లర్ సినిమా. ఎస్వీ2 ఎంటర్టైన్మెంట్ బ్యానరులో సతీష్ వేగేశ్న నిర్మించిన ఈ సినిమాకి విజయ్ కనకమేడల దర్శకత్వం వహించాడు. ఇందులో అల్లరి నరేష్, వరలక్ష్మి శరత్‌కుమార్, ప్రియదర్శి పులికొండ, హరీష్ ఉత్తమన్, ప్రవీణ్ తదితరులు నటించారు. సిడ్ సినిమాటోగ్రఫీ, శ్రీచరణ్ పాకాల సంగీతం అందించారు. ఈ సినిమా, తీర్పు కోసం ఎదురుచూస్తున్న అండర్ ట్రయల్ ఖైదీ జీవిత నేపథ్యంలో ఉంటుంది.
నటీనటుల ఎంపిక
హస్య పాత్రలకు పేరుగాంచిన నరేష్ అండర్ ట్రయల్ ఖైదీగా నటించాడు.
చిత్రీకరణ
2020 జనవరిలో హైదరాబాదు లోని రామనాయుడు స్టూడియో లో ఈ సినిమా చిత్రీకరణ ప్రారంభమైంది. 2020, ఫిబ్రవరి నాటికి మొదటి షెడ్యూల్ పూర్తయింది. హైదరాబాదులోని అల్యూమినియం ఫ్యాక్టరీలో కూడా చిత్రీకరణ జరిగింది. 2020 జూన్ నాటికి 80% చిత్రీకరణ పూర్తయింది.
బయటి లింకులు
వర్గం:2021 తెలుగు సినిమాలు వర్గం:తెలుగు థ్రిల్లర్ సినిమాలు వర్గం:అల్లరి నరేష్ నటించిన చిత్రాలు
2005 బేగంపేట ఆత్మాహుతి బాంబుదాడి
2005 బేగంపేట ఆత్మాహుతి బాంబుదాడి, అనేది 2005లో హైదరాబాదులో జరిగిన బాంబుదాడి. బేగంపేట ప్రాంతంలోని హైదరాబాద్ సిటీ పోలీస్ కి చెందిన కమిషనర్ టాస్క్ ఫోర్స్ కార్యాలయం సమీపంలో జరిగిన ఈ బాంబుదాడిలో ఇద్దరు వ్యక్తులు మరణించారు.
దాడి జరిగిన విధానం
అడిషనల్ డిసిపి వెంకట్ రెడ్డిని కలిసేందుకు వచ్చానని చెప్సడంతో, టాస్క్ ఫోర్స్ కార్యాలయం వద్ద సెంట్రీగా ఉన్న వెంకట్రావు యువకుడిని డిసిపి రూం వైపు పంపించాడు. అక్కడ విధులు నిర్వహిస్తున్న హోంగార్డు సత్యనారాయణ ఆ యువకుడిని అడ్డుకొని, ఈరోజు సెలవుదినం కావున అందరూ బందోబస్తులో ఉంటారని చెప్పి, యువకుడి బ్యాగులో ఏముందని నిలదీశాడు. దాంతో కంగారుపడిన యువకుడు ఒక్కసారిగా వెనక్కి తిరిగి బయటకు వెళ్ళే ప్రయత్నం చేయడంతో భారీ విస్ఫోటనం జరిగి, టాస్క్ ఫోర్స్ కార్యాలయం సగం దగ్ధమైంది. బ్యాగుతో వచ్చిన యువకుడి శరీర భాగాలు చెల్లాచెదురుకాగా, హోంగార్డు సత్యనారాయణ కూడా మృతి చెందాడు. సెంట్రీ డ్యూటీలో ఉన్న వెంకట్రావు అపస్మారక స్థితిలోకి వెళ్ళాడు.
ఇతర వివరాలు
బాంబు దాడిలో కీలక నిందితులైన గులాం యజ్దానీ 2006 మార్చి 8న, షాహెద్ బిలాల్ 2007 ఆగస్టు 30న మరణించారు. 2004లో గుజరాత్ పోలీసుల చేతిలో ముజాహిద్ సలీం (సిమీ సంస్థకు చెందిన మౌలానా అబ్దుల్ అలీమ్ ఇస్లామీ కుమారుడు) మరణించిన దానికి ప్రతీకారంగా ఈ బాంబుదాడి జరిగిందని తేలింది.
మూలాలు
వర్గం:సంఘటనలు వర్గం:2005 వర్గం:అక్టోబర్ వర్గం:2005 సంఘటనలు
ఆశా కాలే
ఆశా కాలే (గౌరీ నాయక్), మహారాష్ట్రకు చెందిన నాటకరంగ, సినిమా నటి. 2010లో మహారాష్ట్ర ప్రభుత్వం నుండి వి. శాంతారామ్ లైఫ్‌టైమ్ అచీవ్‌మెంట్ అవార్డును అందుకుంది.
నటనారంగం
నాటకరంగంలోకి అనేక నాటకాలలో నటించిన ఆశ, 1962లో వచ్చిన బైకొచా భావు సినిమాతో సినిమారంగంలోకి అడుగుపెట్టింది. ఆ తరువాత చాలా సినిమాలలో గుర్తింపు పొందిన పాత్రలలో నటించింది.
బయటి లింకులు
వర్గం:1948 జననాలు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:హిందీ సినిమా నటీమణులు వర్గం:మరాఠీ సినిమా నటీమణులు వర్గం:మహారాష్ట్ర మహిళలు వర్గం:మరాఠీ రంగస్థల కళాకారులు
జర్‌ట్రూడ్ బేలే ఎలియన్
జర్‌ట్రూడ్ బేలే ఎలియన్ (ఆంగ్లం: Gertrude Belle Elion) (జనవరి 23, 1918 – ఫిబ్రవరి 21, 1999) ప్రముఖ అమెరికన్ రసాయనిక శాస్త్రవేత్త. ఈమెకు 1988 లో శరీర విజ్ఞానానికి సంబంధించిన నోబెల్ బహుమతి ఇవ్వడం జరిగింది. హృద్రోగం, గ్యాస్ కు సంబంధించిన అల్సర్ కు సంబంధించిన వైద్య ఔషధాలను వీరు కనిపెట్టారు.
బాల్యం
ఈమె 1918 జనవరి 23 తేదీన న్యూయార్క్ పట్టణంలో జన్మించారు. రాబర్ట్ ఎలియన్, బర్థా ఎలియల్ వీరి తల్లిదండ్రులు. ఈమెకు చిన్ననాటినుండే జిజ్ఞాస ఎక్కువ; అందువలన ఏ పనిలోనూ మనసు స్థిరంగా ఉండేది కారు. "తనకు 15 ఏళ్ళ వయసులో తన తాత కాన్సర్ తో చనిపోవడం తనని ఎంతో బాధించిందని ఆయనతో ఎంతో అనుబంధం ఉండడం వలన, ఆయనను తననుండి దూరం చేసిన క్యాన్సర్ ను, మందుల ద్వారా దూరం చేయాలని తనకు ప్రేరణ కలిగిందని" అన్నారామె.
విద్యాభ్యాసం
ఈమె 1933లో న్యూయార్క్ లోని మహిళా ఇంటర్ కళాశాలలో ప్రవేశం పొంది రసాయనశాస్త్రంలో పట్టా పొందారు. తదుపరి న్యూయార్క్ విశ్వవిద్యాలయంలో 1941 లో రసాయన శాస్త్రంలో ఎం.ఎస్. పూర్తిచేశారు. రెండవ ప్రపంచ యుద్ధం కారణంగా ఆమెకు ఎక్కడ సరైన ఉద్యోగం దొరకలేదు. టకహో లోని బరో వెల్‌కం (Burroughs Wellcome) ప్రయోగశాలల్లో ఫార్మసీ ఔషధాల అన్వేషణలో పనిచేస్తున్న జార్జి హెచ్. హిచింగ్స్తో కలిసి పనిచేశారు. 1948 లో ల్యుకేమియా (Leukemia) వ్యాధి వ్యాపించకుండా నిరొధించే సమ్మిశ్రకాన్ని ఆమె కనుగొన్నారు. తర్వాత దానిపై ప్రయోగాలు చేసి మనుషుల్లో ఈ మందు దుష్ప్రభావాన్ని కలిగిస్తుందని గుర్తించారు. ఈ లోపాన్ని సవరించి, 6 మరకైపటా పురీన్ లేదా 6 ఎమ్‌.పి. (6-Mercaptopurine or 6 M P) అన్న రూపం ఇచ్చారామె. దీనికి ల్యుకేమియాను ఆపే ఔషధంగా గుర్తింపు లభించింది.
బయటి లింకులు
వర్గం:నోబెల్ బహుమతి పొందిన మహిళలు వర్గం:1918 జననాలు వర్గం:1999 మరణాలు వర్గం:అమెరికా శాస్త్రవేత్తలు
ఉపాధ్యాయుల సూర్యనారాయణ రావు
thumb|ఉపాధ్యాయుల సూర్యనారాయణ రావు ఉపాధ్యాయుల సూర్యనారాయణ రావు (1923–1971) తెలుగు నాటక రచయిత,  జర్నలిస్ట్, ఆంధ్రప్రదేశ్ లోని విజయనగరంలో నివసించి, జర్నలిస్టుగా పనిచేశాడు. అతను హరికథా పితామహ బిరుదాంకితుడైన అజ్జాడ ఆదిభట్ల నారాయణ దాసు మనవడు. అతను పాఠశాల విద్యకు మధ్యలో వదిలిపెట్టి సాహిత్యం, చరిత్ర, తత్వశాస్త్రంలో స్వీయ అభ్యసనం చేసాడు. అతను తెలుగు భాషా వేదికతో చురుకుగా పనిచేసాడు. అతను శ్రీ విజయరామ నాటక కళా పరిషత్ వ్యవస్థాపక సభ్యులలో ఒకడు. ఈ సంస్థ క్రమం తప్పకుండా నాటక పోటీలను నిర్వహించింది. నాటక పోటీలకు న్యాయమూర్తిగా అతనిని ఇతర నిర్వాహకులు తరచూ ఆహ్వానించేవారు. అతను ప్రారంభ సంవత్సరాల్లో ప్రజ సోషలిస్ట్ పార్టీతో సంబంధం కలిగి ఉన్నాడు.
రూపవాణి (మద్రాసు నుండి ప్రచురించబడిన తెలుగు చలనచిత్రం, రాజకీయ మాస పత్రిక), స్వతంత్ర (మద్రాస్ నుండి తెలుగు, ఆంగ్లంలో ప్రచురించబడిన రాజకీయ పత్రిక) కోసం ఫ్రీలాన్సర్ గా తన జర్నలిస్ట్ వృత్తిని ప్రారంభించాడు. తరువాతి సంవత్సరాల్లో అతను జ్యోతికి (విజయవాడ నుండి ప్రచురించబడిన తెలుగు వారపత్రిక, రాజకీయ టాబ్లాయిడ్) కథనాలను కూడా అందించాడు. అతను ఆంధ్ర ప్రభ, ఇండియన్ ఎక్స్‌ప్రెస్ కోసం 1962 నుండి 1971 వరకు కరస్పాండెంట్‌గా పనిచేశాడు. 1960 లలో అతను స్థానిక వారపత్రిక ది అడ్వర్టైజర్ యొక్క అసోసియేట్ ఎడిటర్‌గా పనిచేశాడు. అతను తెలుగులో నవనీతం అనే పత్రికకు సంపాదకీయం చేసి ప్రచురించాడు.
సూర్యనారాయణ రావు (ఉపాధ్యాయుల లేదా పాఠకులకు "ఊసు") వ్యంగ్య రచనలకు ప్రసిద్ది. ది అడ్వర్టైజర్ పత్రిక ప్రత్యేక సంచికలో, "నా కాలంలో గురజాడ జాడలు" అనే గురజాడ అప్పారావు తో ఊహాత్మక ఇంటర్వ్యూను ప్రచురించాడు.
అతను రవీంద్రనాథ్ ఠాగూర్ రచించిన "కాబూలివలా" ను  తెలుగు వేదికగా షాడో నాటకంగా అనువదించాడు. అతని మరో నాటకం, విజయనగర వైభవము ఆల్ ఇండియా రేడియోలో దాని ఫర్ యూనివర్సిటీస్ కార్యక్రమంలో ప్రసారం చేయబడింది. అతను సోమర్సెట్ మౌఘం యొక్క నాటకం పెనెలోప్ ను తెలుగులోకి పంకజాక్షిగా అనువదించాడు, ఇది ఆంధ్రప్రభ వారపత్రికలో ధారావాహికగా ప్రచురిచ్మబడింది. తరువాత ఇది పుస్తక రూపంలో ప్రచురించబడింది. అతను తెలుగులోకి అనువదించాడు.
మూలాలు
వర్గం:1923 జననాలు వర్గం:1971 మరణాలు వర్గం:తెలుగు నాటక రచయితలు వర్గం:విజయనగరం జిల్లా వ్యక్తులు వర్గం:పాత్రికేయులు
అమీ లౌ ఆడమ్స్
అమీ లౌ ఆడమ్స్ (ఆంగ్లం: Amy Lou Adams; జననం 1974 ఆగస్టు 20) అమెరికన్ నటి. ఆమె హాస్య, నాటకీయ పాత్రలకు ప్రసిద్ధి చెందింది, ఆమె ప్రపంచంలో అత్యధిక పారితోషికం పొందుతున్న నటీమణుల వార్షిక ర్యాంకింగ్స్‌లో మూడుసార్లు నిలిచింది. ఆమె ఆరు అకాడమీ అవార్డులు, ఏడు బ్రిటీష్ అకాడమీ ఫిల్మ్ అవార్డులు, రెండు ప్రైమ్‌టైమ్ ఎమ్మీ అవార్డులకు నామినేషన్లతో పాటు రెండు గోల్డెన్ గ్లోబ్ అవార్డులతో సహా పలు ప్రశంసలను అందుకుంది.
ఆమె డిన్నర్ థియేటర్‌లో డాన్సర్‌గా తన కెరీర్ ప్రారంభించింది, దానిని ఆమె 1994 నుండి 1998 వరకు కొనసాగించింది. డార్క్ కామెడీ డ్రాప్ డెడ్ గార్జియస్ (1999)లో సహాయక పాత్రతో ఆమె చలనచిత్ర రంగ ప్రవేశం చేసింది. ఆమె టెలివిజన్‌లో అతిథి పాత్రలు కూడా చేసింది. తక్కువ-బడ్జెట్ చలనచిత్రం "మీన్ గర్ల్" వంటి వాటిలో ఆమె నటించింది. ఆమె స్టీవెన్ స్పీల్‌బర్గ్ బయోపిక్ క్యాచ్ మీ ఇఫ్ యు కెన్ (2002)లో మొదటిసారిగా ప్రధాన పాత్ర పోషించింది, అయితే, ఆ తరువాత చాలా కాలం వరకు ఆమెకు ఏ అవకాశాలు రాలేదు. జూన్‌బగ్ (2005)లో ఆమె ఆడంబరమైన గర్భిణీ స్త్రీ పాత్రను పోషించి, ఆమె చక్కని పురోగతి సాధించింది. దీనికిగాను ఆమె తన మొదటి అకాడమీ అవార్డు ప్రతిపాదనను అందుకుంది.
మ్యూజికల్ ఫాంటసీ చిత్రం ఎన్‌చాన్టెడ్ (2007)లో ఆమె ఉల్లాసవంతమైన యువరాణిగా నటించింది, డ్రామా డౌట్ (2008) వంటి చిత్రాలలో ఇతర అమాయక, ఆశావాద మహిళల పాత్రలను పోషించింది. తదనంతరం స్పోర్ట్స్ ఫిల్మ్ ది ఫైటర్ (2010), సైకలాజికల్ డ్రామా ది మాస్టర్ (2012)లలో మరింత దృఢమైన పాత్రలను పోషించి సానుకూల సమీక్షలను ఆమె అందుకుంది. 2013 నుండి 2017 వరకు, ఆమె డీసి ఎక్స్‌టెండెడ్ యూనివర్స్‌లో సెట్ చేయబడిన సూపర్ హీరో చిత్రాలలో లోయిస్ లేన్ పాత్రను పోషించింది. క్రైమ్ ఫిల్మ్ అమెరికన్ హస్టిల్ (2013)లో సెడక్టివ్ కాన్ ఆర్టిస్ట్‌గా, బయోపిక్ బిగ్ ఐస్ (2014)లో పెయింటర్ మార్గరెట్ కీన్‌గా నటించినందుకు ఆమె ఉత్తమ నటిగా వరుసగా రెండు గోల్డెన్ గ్లోబ్ అవార్డులను గెలుచుకుంది. సైన్స్ ఫిక్షన్ చిత్రం అరైవల్ (2016), HBO మినిసిరీస్ షార్ప్ ఆబ్జెక్ట్స్ (2018), వైస్ (2018)లు ఆమె కెరీర్ కి మరింత మేలు చేసాయి.
ఆమె రంగస్థల పాత్రలలో 2012లో పబ్లిక్ థియేటర్ ఇన్‌టు ది వుడ్స్, 2022లో ది గ్లాస్ మెనేజరీ వెస్ట్ ఎండ్ థియేటర్లు ఉన్నాయి. 2014లో, ఆమె టైమ్ ద్వారా ప్రపంచంలోని అత్యంత ప్రభావవంతమైన 100 మంది వ్యక్తులలో ఒకరిగా పేరుపొందింది. అలాగే ఆమె ఫోర్బ్స్ సెలబ్రిటీ 100 జాబితాలోనూ చేరింది.
మూలాలు
వర్గం:1974 జననాలు వర్గం:అమెరికన్ సినిమా నటీమణులు వర్గం:అమెరికన్ మహిళా గాయకులు వర్గం:అమెరికన్ రంగస్థల నటీమణులు వర్గం:అమెరికన్ టెలివిజన్ నటీమణులు వర్గం:అమెరికన్ నేపథ్యగాయకులు వర్గం:గోల్డెన్ గ్లోబ్ పురస్కార గ్రహితలు వర్గం:మాజీ లాటర్ డే సెయింట్స్ వర్గం:ఇండిపెండెంట్ స్పిరిట్ అవార్డ్ ఫర్ బెస్ట్ సపోర్టింగ్ ఫిమేల్ విజేతలు వర్గం:సన్డాన్స్ ఫిల్మ్ ఫెస్టివల్ అవార్డు విజేతలు
పరిణీతి చోప్రా
పరిణీతి చోప్రా (జననం 22 అక్టోబరు 1988)ప్రముఖ బాలీవుడ్ నటి. ఎన్నో జాతీయ ఫిలిం అవార్డులు, ఫిలింఫేర్ అవార్డులు, నామినేషన్లు అందుకున్నారు. చాలా బ్రాండ్లకు, ఉత్పత్తులకు బ్రాండ్ అంబాసిడర్ గా ఉన్నారు పరిణీతి.
ముందు పెట్టుబడి బ్యాంకింగ్ లో కెరీర్ ఎంచుకోవాలని అనుకున్నారు  చోప్రా. కానీ వ్యాపారం,ఫైనాన్స్, ఎకనామిక్స్ లో మంచెష్టర్ బిజినెస్ స్కూల్ నుంచి ట్రిపుల్ హానర్స్ డిగ్రీ చేసిన తరువాత, 2009 లో ఆర్థిక మాంద్యం తరువాత భారతదేశానికి తిరిగి వచ్చేశారు ఆమె. ఇక్కడకు వచ్చాకా యశ్ రాజ్ ఫిలింస్ సంస్థలో పబ్లిక్ రిలేషన్స్ కన్సల్టెంట్ గా పనిచేశారు. ఆ తరువాత అదే సంస్థకు నటిగా కొనసాగేందుకు ఒప్పందం చేసుకున్నారు పరిణీతి. 2011లో లేడీస్ వర్సెస్ రికీ బహ్ల్ సినిమాతో నటిగా తెరంగేట్రం చేశారు. ఈ సినిమాలో ఆమె నటనకు ఫిలింఫేర్ ఉత్తమ నటి డెబ్యూ పురస్కారం, ఉత్తమ సహాయ నటి పురస్కారానికి నామినేషన్ పొందారు ఆయన.
2012లో ఆమె నటించిన ఇష్క్ జాదే సినిమా కమర్షియల్ గా విజయం సాధించడమే కాక, విమర్శకుల నుండి ప్రశంసలు కూడా  పొందింది. ఈ సినిమాలో ఈమె నటనకు జాతీయ ఫిలిం అవార్డు-స్పెషల్ మెన్షన్, ఫిలింఫేర్ ఉత్తమ నటి పురస్కారానికి నామినేషన్లు లభించాయి. ఆ తరువాత శుద్ధ్ దేశీ రోమాన్స్ (2013), హసీతో ఫసీ (2014)వంటి సినిమాల్లోని నటనకు కూడా మంచి ప్రశంసలు లభించాయి. ఈ సినిమాల్లోని నటనతో ఆమెకు నటిగా మంచి గుర్తింపు లభించింది.
తొలినాళ్ళ జీవితం, ఉద్యోగం
alt=Manchester Business School: large, red-brick building with trees in front|thumb|మాంచెస్టర్ బిజినెస్ స్కూల్ నుండి బిజినెస్, ఫైనాన్స్, ఎకనామిక్స్ లో ట్రిపుల్ హానర్స్ డిగ్రీ చదివారు పరిణీతి 22 అక్టోబరు 1988న హర్యానాలోని అంబాలాలో పంజాబీ  హిందూ కుటుంబంలో జన్మించారు పరిణీతి. ఆమె తండ్రి పవన్ చోప్రా వ్యాపారవేత్త, అంబాలా కంటోన్మెంట్ లో భారత సైన్యానికి సరఫరాదారుగా పనిచేస్తున్నారు. ఆమె తల్లి రీనా చోప్రా. ఆమెకు ఇద్దరు సోదరులు శివాంగ్, సరజ్. ప్రముఖ బాలీవుడ్ నటి ప్రియాంకా చోప్రా, మీరా చోప్రా, మన్నారా చోప్రా ఈమెకు కజిన్స్. అంబాలా కంటోన్మెంట్ లోని కాన్వెంట్ ఆఫ్ జీసెస్ అండ్ మేరీ పాఠశాలలో ప్రాథమిక విద్యనభ్యసించారు ఆమె. ది హిందూ పత్రికకు ఇచ్చిన ఇంటర్వ్యూలో పరిణీతి మాట్లాడుతూ తాను చిన్నప్పట్నుంచీ చాలా మంచి విద్యార్థిని అని, మంచి మార్కులు వస్తుండేవనీ, ఎప్పుడూ పెట్టుబడి బ్యాంకర్ కావాలని అనుకునేవారని వివరించారు. తన 17 ఏటన మాంచెస్టర్ బిజినెస్ స్కూల్ లో చదువుకునేందుకు లండన్ వెళ్ళిపోయారు. విశ్వవిద్యాలయంలో కొత్త విద్యార్థులకు ఓరియెంటేషన్ తరగతులు చెప్పేవారు ఆమె. చదువుకునేటప్పుడు మాంచెస్టర్ యునైటెడ్ ఫుట్ బాల్ క్లబ్ కు క్యాటరింగ్ శాఖకు టీం లీడర్ గా పార్ట్ టైం పని చేసేవారు.
వివాహం
ఢిల్లీలోని ఇండియా గేట్ స‌మీపంలోని కపుర్తాలా హౌస్‌లో పరిణీతి చోప్రా ఎంగేజ్‌మెంట్‌ (నిశ్చితార్ధం) ఆప్‌ ఎంపీ రాఘవ్ చద్దాతో 2023 మే 13న జరిగింది.